Berlingske Tidende, 1781-10-05
Portugal, den 31te Aug. J Henseende til den gamle Marquis af Pombal, der af nogle er bleven holdt for den statskyndigste Minister i hele Europa af andre derimod for den uretfærdigste Tyran, som, for at giøre sig selv stor, og at styrte andre Store i Riget i Elendighed, har været den virkende Aarsag til mange brave Familiers Forviisning af Landet, har Hs. Majest. Dronningen, eftersom man erfarer fra Lissabon, forlængst udgivet følgende Decret: Da Jeg af de mig foredragne lovmæssige Aarsager har funden for godt, at min Kongel. Tieneste ikke er tient med, at Marquis af Pombal længere skulde forestaae Statssecretair=Embedet for de indenlandske Sager; saa har Jeg befalet samme at forlade min Hovedstad, og opholde sig inden for Staden Pombals Grændser. Jeg havde og ikke forventet, at han, efter saadanne Naades Beviisninger, skulde ved en søgt og urimelig Leylighed, for at forvirre et heelt Rige i en mod ham anlagt Civilproces, have vovet at fremkomme med Forsvar angaaende sit Forhold som Minister, hvilket Jeg ved mit Kongel. Decret af 3die Sept. 1779 havde forbudet ham. - Da Jeg herpaa lod ham afhøre og tilspørge over adskillige imod ham indbragte Beskyldninger; har han ey alene ikke kunnet fralegge sig samme, men han er meget meere ved sine Svar, og ved de forskiellige Undersøgelser, som Jeg har ladet anstille, i Anledning af disse imod ham anbragte Beskyldninger, endnu meere bleven skyldig. Og efterat alt dette var bleven undersøgt af en Commission, som Jeg havde anbefalet denne Sag har samme kiendt for Ret: Marquis af Pombal er en Misdæder, og fortiener exemplariter at blive afstraffet; men denne Kiendelse har Jeg, deels i Henseende til hans høye Alder, og fordi Jeg hellere vilde laane mit Øre til Naaden end Retfærdigheden, men deels ogsaa af den Aarsag, fordi fornævnte Marquis har ved at afskye sine ryggesløse Udsvævelser bedet mig om Forladelse, ikke ladet bringe til Fuldførelse. J Følge heraf er min naadige Velbehag, at eftergive ham den fortiente Straf paa Livet, og befale ham at opholde sig 20 Mile borte fra Hoffet saalænge, indtil jeg befaler det Modsatte deraf. Hvorhos jeg dog lader alle de lovmæssige og billige Fordringer, som min Krone og Finanzer, eller nogle af mine Undersaatter kunde have at giøre paa ham, aldeles uophævet og ukrænket: saa han maae indstevnes for sine behørige Dommere til Erstatning for det ved ham lidte Tab og Skade; thi Meningen af min Kongelige Villie gaaer ene og alene derhen, at fritage ham fra den af Retten over ham afsagte Døds Dom, men ingenlunde fra de Fordringer, som tilkomme Parterne og min Kongelige Arve=Deel, til hvilken Ende altsaa disse Parter og mine Kongelige Procureurer kunne betiene sig af de dem tilkommende Rettens Midler imod bemeldte Marquis Pombals Huus, saavel i hans levende Live, som efter hans Død. - Det paaligger Hofretten at besørge saadant udført efter denne Forskrivt. Til den Ende skulle Afskrifter af dette Decret sendes til alle Retter og Tingsteder, til hvilke det ovenmeldte Decret af 3die September 1779 er blevet sendt, det skal ogsaa meddeeles mine Kongelige Procureurer. I Palladset ved Quclus, den 16de Augusti 1781. (Videre neden under stod Dronningens Navn og Titler.